אלי פולק (כימאי)

אליהו (אלי) פולק (נולד ב-18 באפריל 1950) הוא פרופסור מן המניין ולשעבר ראש המחלקה לפיזיקה כימית בפקולטה לכימיה במכון ויצמן למדע, ממייסדי האגודה לזכות הציבור לדעת ולשעבר ראש חוג הפרופסורים לחוסן מדיני וכלכלי (2009-2007). ב-28 ביוני 2016 מונה על ידי שר החינוך נפתלי בנט לחבר המועצה להשכלה גבוהה.

ביוגרפיה
פולק נולד בחיפה וגדל בטהראן ובניו יורק. בגיל 12 שב עם משפחתו מארצות הברית. למד בישיבת נחלים ובישיבת מרכז הרב. סיים תואר ראשון, שני ודוקטורט בכימיה באוניברסיטה העברית ופוסט דוקטורט באוניברסיטת קולומביה. משנת 1979 הוא חבר הסגל האקדמי של מכון ויצמן ומ-1990 פרופסור מן המניין.

לאחר הסכמי אוסלו הצטרף לחוג הפרופסורים לחוסן מדיני וכלכלי, ואף עמד בראשו במשך שנתיים. פולק עסק שנים ארוכות בנושאי ביקורת תקשורת. ב-1995 הקים את האגודה לזכות הציבור לדעת ומאז הוא עומד בראשה. ב-1998 מונה לחבר מליאת רשות השידור.

מתגורר בירושלים. נשוי ואב לחמישה.

קישורים חיצוניים
 
 פרופיל: אלי פולק – מרותק מההתפתחויות בסין, אתר הצופה, 19 באוגוסט 2008
 אתר של אלי פולק באנגלית
 קורות חייו

הערות שוליים

בעלי תואר דוקטור מהאוניברסיטה העברית בירושלים
סגל מכון ויצמן למדע: כימיה
חברי חוג הפרופסורים לחוסן מדיני וכלכלי
בוגרי ישיבת נחלים
חברי מליאת רשות השידור
כימאים ישראלים
בוגרי ישיבת מרכז הרב
ראשי חוג הפרופסורים לחוסן מדיני וכלכלי
חברי המועצה להשכלה גבוהה
האגודה לזכות הציבור לדעת
ישראלים שנולדו ב-1950